cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.379
title: การประเมินวัฏจักรชีวิตของการผลิตแก๊สเชื้อเพลิงจากถ่านหินเพื่อใช้กับเตาเผาเหล็ก

description: งานวิจัยนี้ทำการศึกษาถึงผลกระทบต่อสิ่งแวดล้อมที่เกิดจากการเผาไหม้เชื้อเพลิงเพื่อให้ความร้อนกับเตาเผาเหล็ก โดยใช้การประเมินวัฏจักรชีวิตผลิตภัณฑ์ (Life cycle assessment; LCA) เป็นเครื่องมือในการวิเคราะห์ โดยทำการวิเคราะห์ผลกระทบที่เกิดขึ้นต่อสิ่งแวดล้อมในด้านภาวะโลกร้อน ด้านภาวะความเป็นกรด และด้านภาวะการเพิ่มขึ้นของแร่ธาตุในแหล่งน้ำ โดยในงานวิจัยนี้มีหน้าที่การใช้ (Functional Unit) คือปริมาณเชื้อเพลิงที่ใช้และมลพิษที่เกิดขึ้นจากการใช้พลังงานต่อการอุ่นเหล็ก 1 ตัน และใช้วิธีการประเมินวัฏจักรชีวิตแบบ Eco-Indicator 95 โดยทำการศึกษาผลกระทบที่เกิดขึ้นทั้งหมดจากวัฏจักรชีวิตการเผาไหม้น้ำมันเตาซึ่งมีขั้นตอนย่อยเพียงขั้นตอนเดียวคือ ขั้นตอนการเผาไหม้น้ำมันเตาและวัฏจักรชีวิตการเผาไหม้แก๊สเชื้อเพลิงซึ่งมีขั้นตอนย่อยสองขั้นตอนคือ ขั้นตอนการผลิตแก๊สเชื้อเพลิงจากถ่านหินและขั้นตอนการเผาไหม้แก๊สเชื้อเพลิง เพื่อเปรียบเทียบถึงความเหมาะสมในแง่ของผลกระทบต่อสิ่งแวดล้อมที่เกิดจากการเผาไหม้เชื้อเพลิงประเภทดังกล่าว จากผลการวิจัยพบว่าวัฏจักรชีวิตการเผาไหม้น้ำมันเตาส่งผลกระทบต่อสิ่งแวดล้อมในด้านภาวะโลกร้อนมากที่สุด รองลงมาคือด้านภาวะความเป็นกรดและด้านภาวะการเพิ่มขึ้นของแร่ธาตุในแหล่งน้ำ ตามลำดับ โดยมีค่าคะแนนเชิงเดียวเท่ากับ 0.051 คะแนนต่อประชากรหนึ่งคน ซึ่งมากกว่าค่าคะแนนเชิงเดี่ยวที่เกิดขึ้นจากวัฏจักรชีวิตการเผาไหม้แก๊สเชื้อเพลิงที่ที่ผลิตจากถ่านหินซึ่งมีค่าคะแนนเท่ากับ 0.037 คะแนนต่อประชากรหนึ่งคน ดังนั้นหากต้องการเลือกใช้เชื้อเพลิงที่ส่งผลกระทบต่อสิ่งแวดล้อมน้อยที่สุดก็ควรเลือกใช้แก๊สเชื้อเพลิงที่ผลิตจากถ่านหินเพื่อเป็นเชื้อเพลิงให้กับเตาเผาเหล็ก เนื่องจากวัฏจักรชีวิตการเผาไหม้แก๊สเชื้อเพลิงมีค่าคะแนนเชิงเดี่ยวที่แสดงให้เห็นถึงความรุนแรงต่อสิ่งแวดล้อมน้อยกว่า อย่างไรก็ตามค่าคะแนนเชิงเดี่ยวดังกล่าวยังไม่ได้คิดรวมปริมาณแก๊สไฮโดรเจนซัลไฟด์ที่เกิดจากระบบการผลิตแก๊สเชื้อเพลิงจากถ่านหินเข้าไปด้วย
DOI: 10.14457/cu.the.2012.380
title: การปรับปรุงสมบัติเชิงกลและสมบัติเชิงความร้อนของพลาสติกชีวภาพพอลิแลคติกแอซิด

description: พอลิแลคติกแอซิด (PLA) เป็นพลาสติกชีวภาพที่มีปัญหาด้านการเกิดผลึกช้า และด้านความเปราะ งานวิจัยนี้จึงมุ่งแก้ไขปัญหาดังกล่าว โดยแบ่งการวิจัยออกเป็น 2 ส่วน ส่วนแรกเป็นการปรับปรุงกระบวนการเกิดผลึกของ PLA โดยใช้ทัลค์ (Talc) เป็นสารก่อผลึก และศึกษาอิทธิพลด้านขนาดและปริมาณของ Talc ที่ใช้ พบว่าการเติม Talc เพียงร้อยละ 1 มีประสิทธิภาพในการปรับปรุงกระบวนการเกิดผลึกของ PLA ขนาดของ Talc ที่นำมาศึกษา ได้แก่ 1 5 และ 30 ไมครอน ให้ผลไม่ต่างกัน ส่วนที่สองเป็นการแก้ปัญหาด้านความเปราะใช้ยางอะคริเลท (AR) และพอลิเอทิลีนไกลคอล (PEG) พบว่าปริมาณยาง AR ที่เหมาะสำหรับการลดความเปราะของ PLA คือปริมาณร้อยละ 10 โดยช่วยให้ PLA มีการยืดตัว ณ จุดขาด เพิ่มขึ้นถึง 37 เท่า จากร้อยละ 3.61 ของ PLA บริสุทธิ์ เป็นร้อยละ 134.24 และมีความต้านทานแรงกระแทก เพิ่มขึ้น 1.5 เท่า จาก 28.85 J/m ของ PLA บริสุทธิ์ เป็น 44.08 J/m ส่วนการลดความเปราะของ PLA ด้วย PEG พบว่า การยืดตัว ณ จุดขาดของ PLA มีสูงค่าราวร้อยละ 200 เมื่อเติม PEG เป็นปริมาณร้อยละ 15 และพบว่า PEG มีส่วนช่วยในการปรับปรุงกระบวนการเกิดผลึกของ PLA โดยลดอุณภูมิการเกิดผลึก (Tc) ที่เกิดในช่วงการเพิ่มอุณหภูมิ (2nd heating)
DOI: 10.14457/cu.the.2012.381
title: ความสัมพันธ์ระหว่างอาการ การสนับสนุนทางสังคม และคุณภาพชีวิตของผู้ป่วยมะเร็งศีรษะและคอเพศชายภาคใต้ขณะได้รับรังสีรักษา

description: การวิจัยครั้งนี้เป็นการวิจัยแบบบรรยาย เพื่อศึกษาความสัมพันธ์ระหว่างอาการ การสนับสนุนทางสังคมและคุณภาพชีวิตของผู้ป่วยมะเร็งศีรษะและคอเพศชายขณะได้รับรังสี กลุ่มตัวอย่างเป็นผู้ป่วยมะเร็งศีรษะและคอเพศชายขณะได้รับรังสีรักษา ณ ศูนย์มะเร็งสุราษฎร์ธานี จำนวน 130 คน เครื่องมือที่ใช้ในการเก็บรวบรวมข้อมูลประกอบด้วย แบบสอบถามข้อมูลส่วนบุคคล แบบสอบถามอาการ แบบสอบถามกลวิธีการจัดการกับอาการ แบบสอบถามการสนับสนุนทางสังคม และแบบสอบถามคุณภาพชีวิตของผู้ป่วยมะเร็งศีรษะและคอที่ได้รับรังสีรักษา จากการคำนวณสัมประสิทธิ์ครอนบาคได้เท่ากับ .80, .75, .80และ.71 ตามลำดับ วิเคราะห์หาข้อมูลโดยการหาค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน และสถิติสัมประสิทธิ์สหสัมพันธ์ของเพียร์สัน ผลการวิจัยพบว่า 1. คุณภาพชีวิตของผู้ป่วยมะเร็งศีรษะและคอเพศชายภาคใต้ขณะได้รับรังสีรักษาอยู่ในระดับสูง ( = 2.90, SD = 0.52) 2. ความถี่และความรุนแรงของอาการ มีความสัมพันธ์ทางลบในระดับต่ำและระดับปานกลางกับคุณภาพชีวิตของผู้ป่วยมะเร็งศีรษะและคอเพศชายภาคใต้ขณะได้รับรังสีรักษา(r = -.282, r = -.380 ตามลำดับ; p
DOI: 10.14457/cu.the.2012.382
title: การปรับปรุงผลิตภาพในโรงงานผลิตชุดประกอบแผงวงจรไฟฟ้า

description: บริษัทผลิตชุดประกอบแผงวงจรไฟฟ้าชนิดยืดหยุ่นแห่งหนึ่งประสบปัญหากำลังการผลิตไม่เพียงพอต่อความต้องการของลูกค้า จากการศึกษาการทำงานในโรงงานนี้พบว่ามีกระบวนการติดกาวเป็นคอขวด จึงมีแนวคิดที่จะเพิ่มกำลังการผลิตของหน่วยงานนั้นด้วยการซื้อเครื่องจักรเพิ่ม แต่เมื่อวิเคราะห์สาเหตุที่ทำให้เป็นข้อจำกัดของกำลังของกระบวนการติดกาวพบว่ามีขั้นตอนที่ไม่ก่อให้เกิดมูลค่าแฝงอยู่ จึงได้ใช้ Why-why analysis เพื่อวิเคราะห์เหตุผลที่แท้จริงของขั้นตอนในกระบวนการติดกาว และได้พยายามปรับปรุงขั้นตอนเหล่านั้นด้วยหลักการ ECRS โดยยกเลิกขั้นตอนที่ไม่ก่อให้เกิดมูลค่า ปรับวิธีทำงานให้ง่ายขึ้น และเปลี่ยนขั้นตอนที่ใช้แรงและเสียเวลามากเป็นระบบนิวเมติกส์อย่างง่ายซึ่งมีต้นทุนต่ำมากเนื่องจากใช้อุปกรณ์ที่มีอยู่แล้ว การปรับปรุงทำให้สามารถลดการใช้เครื่องติดกาวลงจาก 3 เหลือ 2 เครื่อง และทำให้รอบเวลาผลิตของกระบวนการติดกาวลดลงจาก 4.7 วินาที เหลือ 4.1 วินาที ทำให้อัตราผลิตของทั้งโรงงานเพิ่มขึ้น 15% จนสามารถรองรับความต้องการของลูกค้าได้ไม่น้อยกว่า 1 ปีข้างหน้า
DOI: 10.14457/cu.the.2012.383
title: ผลของการกระตุ้นผิวหนังด้วยเทปยืด ต่อความรู้สึกรับรู้ตำแหน่งภายในข้อเท้า และ H-reflex ของกล้ามเนื้อ Gastrocnemius

description: วัตถุประสงค์ 1) เพื่อศึกษาผลของการถูกกระตุ้นที่ผิวหนังด้วยเทปยืดต่อความรู้สึกรับรู้ตำแหน่งของข้อเท้าโดยเปรียบเทียบกับการกระตุ้นที่ผิวหนังด้วยเทปแข็ง 2) เพื่อศึกษาผลของการถูกกระตุ้นที่ผิวหนังด้วยเทปยืดต่อค่า H-reflex ของกล้ามเนื้อ Gastrocnemius โดยเปรียบเทียบกับการกระตุ้นที่ผิวหนังด้วยเทปแข็ง รูปแบบการวิจัย การศึกษาเชิงทดลองในมนุษย์ กลุ่มตัวอย่าง ชายทั่วไปที่มีอายุระหว่าง 20-30 ปี ที่มีคุณสมบัติตามเกณฑ์ที่ผู้วิจัยตั้งไว้ จำนวน 30 คน วิธีการศึกษา ผู้วิจัยทำการทดสอบความสามารถของ proprioception ของข้อเท้า โดยวิธี Reproduction Joint Position Sense ด้วยเครื่องมือ Isokinetic Machine (CYBEX6000) ซึ่งใช้โปรแกรม HUMAC2004 ทำงานบนคอมพิวเตอร์ด้วยระบบปฏิบัติการ Windows XP และทดสอบ H-reflex ของกล้ามเนื้อ Gastrocnemius โดยใช้การกระตุ้นไฟฟ้าด้วยเครื่อง NEUROPACK ELECTROMYOGRAPH (MEM-3202) และ บันทึกผลสัญญาณไฟฟ้าด้วยเครื่อง Biopac MP100 System ซึ่งใช้โปรแกรม AcqKnowledge 3.9.1 ทำงานบนคอมพิวเตอร์ด้วยระบบปฏิบัติการ Windows 7 ผลการศึกษา ผลการทดสอบ proprioception ของข้อเท้าพบว่า การติดเทปยืดจะส่งผลให้เกิดค่า Absolute error angle น้อยกว่าอย่างมีนัยสำคัญทางสถิติ เมื่อเปรียบเทียบกับผลการทดสอบที่ได้จากการติดเทปแข็ง แต่ไม่พบความแตกต่างเมื่อเปรียบเทียบกับผลการทดสอบที่ได้จากการไม่ติดเทป (3.93 ± 2.21 vs 6.33 ± 4.16 องศา pred; P = 0.036, 3.93 ± 2.21 vs 5.27 ± 3.92 องศา pred; P = 0.349 ตามลำดับ) ผลการทดสอบ H-reflex ของกล้ามเนื้อ Gastrocnemius พบว่าการติดเทปแข็งส่งผลให้เกิดการลดลงของ H-reflex อย่างมีนัยสำคัญทางสถิติเมื่อเปรียบเทียบกับการไม่ติดเทป แต่ไม่พบความแตกต่างเมื่อเปรียบเทียบกับการติดเทปยืด (9.64 ± 3.83 vs 11.82 ± 4.12 มิลลิโวลต์ pred; P = 0.002, 9.64 ± 3.83 vs 11.02 ± 4.31 มิลลิโวลต์ pred; P = 0.08 ตามลำดับ) สรุปผลวิจัย การติดเทปยืดจะช่วยลดการเกิดความผิดพลาดขององศาการเคลื่อนไหวได้ เมื่อเปรียบเทียบกับการติดเทปแข็ง แต่จะไม่มีความแตกต่างทางสถิติเมื่อเปรียบเทียบกับการไม่ติดเทป และค่าเฉลี่ยของ Absolute error angle จากการติดเทปยืดมีค่าที่ต่ำที่สุด ซึ่งทำให้มีข้อได้เปรียบเมื่อนำการติดเทปยืดไปประยุกต์ใช้ในกีฬาที่ต้องใช้ความแม่นยำขององศาการเคลื่อนไหว ยิ่งไปกว่านั้นการติดเทปยืดจะไม่รบกวนการเกิด H-reflex ในขณะที่การติดเทปแข็งจะส่งผลให้เกิดการลดลงของ H-reflex การทำงานของรีเฟล็กซ์ของประสาทและกล้ามเนื้อที่ลดลงจะทำให้เพิ่มโอกาสของอัตราการบาดเจ็บขณะเล่นกีฬาได้
DOI: 10.5281/zenodo.3380340
title: GFP Production and Purification

description: <strong>Huntington’s Disease (HD) is a hereditary neurodegenerative disease. The cause of this disease is a CAG repeat extension in the HTT Gene. This extension is then translated into an elongation of exon 1 which is primarily composed of a disordered PolyQ repeat. Although the cause is known, the mechanism by which this extension affects the function of Huntingtin (HTT), the protein produced by the HTT Gene, has yet to be understood. A part of this difficulty is our lack of understanding of the role of normal HTT in our cells. During the production of pure HTT sample, we began to notice an accumulation of nucleic acid material. To test the identity of this material, we sent it to one of our collaborators who told us it was RNA. Now, we are interested in preforming CLIP-seq to identify the specific sequence bound to HTT. Standard expression methods have been found to have minimal success due to the sheer size of HTT so other methods are being explored. One of which, is inserting formed protein into the neuronal cells via electroporation as described by Lambert, H. et. al. in Electroporation - mediated uptake of proteins into mammalian cells . By importing tagged protein into neuronal cells, we hope to capture a more readable RNA sequence, giving us a clue about its cellular function. To get the protein into the cell, we are planning to use electroporation. This process can be quite variable dependent upon the equipment used and the cells used, etc. we are using GFP to optimize conditions as it is quite easy to image in cells. In order to continue with this, a concentrated GFP sample must be made. </strong>
description: Funding Acknowledgment: The SGC is a registered charity (number 1097737) that receives funds from AbbVie, Bayer Pharma AG, Boehringer Ingelheim, Canada Foundation for Innovation, Eshelman Institute for Innovation, Genome Canada through Ontario Genomics Institute [OGI-055], Innovative Medicines Initiative (EU/EFPIA) [ULTRA-DD grant no. 115766], Janssen, Merck KGaA, Darmstadt, Germany, MSD, Novartis Pharma AG,Innovation and Science (MRIS), Pfizer, São Paulo Research Foundation-FAPESP, Takeda, and Wellcome.
DOI: 10.5281/zenodo.3380341
title: GFP Production and Purification

description: <strong>Huntington’s Disease (HD) is a hereditary neurodegenerative disease. The cause of this disease is a CAG repeat extension in the HTT Gene. This extension is then translated into an elongation of exon 1 which is primarily composed of a disordered PolyQ repeat. Although the cause is known, the mechanism by which this extension affects the function of Huntingtin (HTT), the protein produced by the HTT Gene, has yet to be understood. A part of this difficulty is our lack of understanding of the role of normal HTT in our cells. During the production of pure HTT sample, we began to notice an accumulation of nucleic acid material. To test the identity of this material, we sent it to one of our collaborators who told us it was RNA. Now, we are interested in preforming CLIP-seq to identify the specific sequence bound to HTT. Standard expression methods have been found to have minimal success due to the sheer size of HTT so other methods are being explored. One of which, is inserting formed protein into the neuronal cells via electroporation as described by Lambert, H. et. al. in Electroporation - mediated uptake of proteins into mammalian cells . By importing tagged protein into neuronal cells, we hope to capture a more readable RNA sequence, giving us a clue about its cellular function. To get the protein into the cell, we are planning to use electroporation. This process can be quite variable dependent upon the equipment used and the cells used, etc. we are using GFP to optimize conditions as it is quite easy to image in cells. In order to continue with this, a concentrated GFP sample must be made. </strong>
description: Funding Acknowledgment: The SGC is a registered charity (number 1097737) that receives funds from AbbVie, Bayer Pharma AG, Boehringer Ingelheim, Canada Foundation for Innovation, Eshelman Institute for Innovation, Genome Canada through Ontario Genomics Institute [OGI-055], Innovative Medicines Initiative (EU/EFPIA) [ULTRA-DD grant no. 115766], Janssen, Merck KGaA, Darmstadt, Germany, MSD, Novartis Pharma AG,Innovation and Science (MRIS), Pfizer, São Paulo Research Foundation-FAPESP, Takeda, and Wellcome.
DOI: 10.5281/zenodo.3380517
title: Mitigating Traffic Congestion on I-10 in Baton Rouge, LA: Supply- and Demand-Oriented Strategies & Treatments

description: Corresponding data set for Tran-SET Project No. 17ITSLSU09. Abstract of the final report is stated below for reference: "The aim of this study is to develop a better understanding of the causes of traffic congestion on I-10 in the Baton Rouge, LA area, particularly at the I-10 Mississippi River Bridge, and to identify treatments and strategies to mitigate congestion at the bridge site. This study developed and calibrated a microsimulation model of I-10 (from Lobdell Highway in Port Allen to Highland Road, I-110 to Florida Street, and I-12 to Walker Road) and investigated several supply- and demand-oriented strategies. This includes: rehabilitation and utilization of the old Mississippi River Bridge on US-190 and the existing US-190/US-61 corridor, overall demand management of I-10 EB traffic, reduction in percent trucks traveling eastbound on I-10 during the A.M. peak period, and ramp metering at the on-ramp west of the I-10 Mississippi River Bridge. The majority of the tested strategies appear to be feasible and effective solutions; however, a combination of supply- and demand-oriented treatments must be implemented to fully relieve congestion on I-10 in Baton Rouge."
description: Tran-SET Project No. 17ITSLSU09
DOI: 10.14457/cu.the.2012.384
title: แนวทางการพัฒนาโปรแกรมเสริมคอมพิวเตอร์ช่วยในการวิเคราะห์ผลกระทบสิ่งแวดล้อม : การบังลม

description: แนวทางการวิเคราะห์ผลกระทบสิ่งแวดล้อมด้านการบังลมของโครงการอาคารสูงโดยพิมพ์ชนก (2552) ได้เสนอแนวทางวิธีการจำลองภาพ 3 มิติด้วยโปรแกรมคอมพิวเตอร์ ประกอบการคำนวณด้วยมือหาพื้นที่อับลมและหาตำแหน่งอาคารข้างเคียงที่อยู่ในพื้นที่อับลมเพื่อหาผลกระทบที่เกิดขึ้น การศึกษาครั้งนี้มีจึงวัตถุประสงค์จะพัฒนาโปรแกรมเสริม (Plugin) มาแทนการคำนวณด้วยมือ งานวิจัยนี้เลือกใช้โปรแกรม Google SketchUP8 เนื่องจากมีความเหมาะสมในการติดตั้งโปรแกรมเสริม และง่ายต่อการทำความเข้าใจ โดยมีลำดับขั้นตอนการทำงานซึ่งผู้ใช้จะต้องกรอกข้อมูลเบื้องต้นได้แก่ ชื่อผู้ใช้ ชื่อโครงการ ความกว้าง ความยาว ความสูงของอาคาร และ ทิศทางลมที่เข้าปะทะอาคาร ในกรณีอาคารโครงการฯที่มีรูปทรงซับซ้อนจะต้องปรับรูปทรงอาคารให้เป็นรูปทรงสีเหลี่ยมอย่างง่าย ก่อนที่โปรแกรมเสริม จะทำหน้าที่ประมวลผลหาตัวเลขระยะจากตัวอาคารไปยังพื้นที่โดยรอบที่คาดว่าจะเกิดพื้นที่อับลม นำตัวเลขดังกล่าวมาเป็นกรอบเนื้อหาในการเขียนภาพ 3 มิติของอาคารโครงการและอาคารข้างเคียง โปรแกรมเสริมจะประมวลผลและแสดงพื้นที่อับลมและอาคารที่อยู่ในพื้นที่อับลมนั้นโดยระบุตำแหน่งอาคารที่อยู่ในพื้นที่อับลม ซึ่งถือว่าเป็นอาคารที่ได้รับผลกระทบ โปรแกรมเสริมจะแสดงตัวเลขเพื่อนำไปแทนค่าลงตารางที่กำหนด โปรแกรมเสริมจะคำนวณหาสัดส่วนพื้นผิวอาคารที่ได้รับผลกระทบจากการบังลมต่อพื้นผิวอาคารโดยรวม และตัวเลขสัดส่วนที่ได้จะเป็นข้อมูลในการวิเคราะห์ระดับความรุนแรงและเป็นแนวทางในการชดเชยต่อไป โปรแกรมเสริมที่พัฒนาครั้งนี้ ใช้ได้เฉพาะอาคารสูง และอาคารรูปทรงสี่เหลี่ยม สำหรับตัวเลขที่ได้นั้น ผู้วิเคราะห์ผลกระทบสิ่งแวดล้อมยังต้องเป็นผู้วินิจฉัยระดับความรุนแรงและระดับความเสียหาย ซึ่งเรื่องนี้ควรจะมีการศึกษาในเชิงลึกต่อไป
DOI: 10.14457/cu.the.2012.385
title: มีเทเนชันของคาร์บอนมอนอกไซด์และคาร์บอนไดออกไซด์บนตัวเร่งปฏิกิริยานิกเกิลออกไซด์/ทัลก์

description: งานวิจัยนี้ศึกษาการผลิตมีเทนจากมีเทเนชันของคาร์บอนมอนอกไซด์และคาร์บอนไดออกไซด์ในเครื่องปฏิกรณ์แบบเบดนิ่ง ที่อุณหภูมิ 400 500 และ 600 องศาเซลเซียส นอกจากนี้ยังทำการศึกษาปัจจัยอื่นๆ เช่น ความดัน อัตราส่วนโดยโมลที่ทำปฏิกิริยาของไฮโดรเจนต่อคาร์บอนมอนอกไซด์และคาร์บอนไดออกไซด์ที่มีผลต่อร้อยละการเปลี่ยนของสารตั้งต้นและการเลือกเกิดมีเทนของปฏิกิริยา ตัวเร่งปฏิกิริยาที่ใช้จะเป็นตัวเร่งปฏิกิริยาชนิดโลหะนิกเกิลบนตัวรองรับทัลค์ที่ผ่านการปรับปรุงประสิทธิภาพแล้ว จากผลทดลองพบว่าตัวเร่งปฏิกิริยาชนิดนี้สามารถเร่งการเกิดมีเทนในมีเทเนชันได้อย่างมีประสิทธิภาพ เมื่อมีการเพิ่มอุณหภูมิ ความดัน และเพิ่มอัตราส่วนของโมลไฮโดรเจน โดยภาวะดำเนินการที่เหมาะสมของปฏิกิริยามีเทเนชันของคาร์บอนมอนอกไซด์ คือ ที่ภาวะอุณหภูมิ 600 องศาเซลเซียส ความดันบรรยากาศ อัตราส่วนโดยโมลของไฮโดรเจนต่อของคาร์บอนมอนอกไซด์ในปฏิกิริยาคาร์บอนมอนอกไซด์มีเทเนชัน คือ 3 ต่อ 1 ร้อยละการเปลี่ยนของสารตั้งต้น คือ 100 และร้อยละการเลือกเกิดมีเทน คือ 51.3 และผลของปฏิกิริยามีเทเนชันของคาร์บอนไดออกไซด์ที่ภาวะอุณหภูมิและความดันเดียวกัน โดยใช้อัตราส่วนโดยโมลของไฮโดรเจนต่อคาร์บอนไดออกไซด์ในปฏิกิริยามีเทเนชันของคาร์บอนไดออกไซด์ คือ 4 ต่อ 1 ร้อยละการเปลี่ยนของสารตั้งต้น คือ 85 และร้อยละการเลือกเกิดมีเทน คือ 70.5 ผลการทดลองที่ได้นี้สามารถสรุปได้ว่าตัวเร่งปฏิกิริยานิกเกิลบนตัวรองรับทัลค์มีประสิทธิภาพในการเร่งปฏิกิริยามีเทเนชันของคาร์บอนมอนอกไซด์และคาร์บอนไดออกไซด์ ที่ภาวะในการทำปฏิกิริยาที่อุณหภูมิ 600 องศาเซลเซียส ที่ความดันบรรยากาศได้
DOI: 10.14457/cu.the.2012.386
title: พฤติกรรมรับแรงอัดของทรงกระบอกคอนกรีตที่เสียหายจากไฟซ่อมแซมด้วยแผ่นพอลิเมอร์เสริมเส้นใยคาร์บอน

description: งานวิจัยได้ศึกษาผลกระทบของอุณหภูมิและระยะเวลาในการเผาไฟต่อพฤติกรรมรับแรงอัดของทรงกระบอกคอนกรีตมาตรฐาน ก่อนและหลังการซ่อมแซมด้วยแผ่นพอลิเมอร์เสริมเส้นใยคาร์บอน รวมถึงศึกษาความเหมาะสมของแบบจำลองที่มีอยู่ในปัจจุบันและในการทำนายความสัมพันธ์ระหว่างหน่วยแรงอัดกับค่าความเครียดอัดประลัย จากผลการทดสอบว่าอุณหภูมิและระยะเวลาในการเผาไฟส่งผลต่อคุณสมบัติทางกลของคอนกรีตทรงกระบอก โดยการเผาที่อุณหภูมิ 700 องศาเซลเซียสเป็นเวลา 3 ชั่วโมง กำลังรับแรงอัดลดลงสูงสุด 67 % ค่าโมดูลัสยืดหยุ่นลดลงสูงสุด 95 % ค่าความเครียดอัดประลัยเพิ่มขึ้นสูงสุด 5.1 เท่าเมื่อเทียบกับคอนกรีตที่ไม่ได้ถูกเผาไฟ การซ่อมแซมด้วยแผ่นพอลิเมอร์เสริมเส้นใยคาร์บอนสามารถช่วยเพิ่มกำลังรับแรงอัดและค่าความเครียดประลัยของคอนกรีตที่ถูกโอบรัด 3.8 เท่า และ 8.7 เท่า ตามลำดับ รวมถึงพบว่าแบบจำลองทำนายกำลังรับแรงอัดของ Bisby และคณะ(2011) ให้ค่าที่ปลอดภัยเมื่อเปรียบเทียบกับผลการทดสอบ โดยคอนกรีตกำลังรับแรงอัดประลัยออกแบบ 200 กิโลกรัมต่อตารางเซนติเมตรมีเปอร์เซ็นต์ความแตกต่างเท่ากับ 2.4%, 12%, 24% และ 44% ที่อุณหภูมิห้อง, 300 องศาเซลเซียส(120 นาที), 500 องศาเซลเซียส(120 นาที), 700 องศาเซลเซียส(120 นาที) ตามลำดับ คอนกรีตกำลังรับแรงอัดประลัยออกแบบ 350 กิโลกรัมต่อตารางเซนติเมตรมีเปอร์เซ็นต์ความแตกต่างเท่ากับ 11%, 23%, 17% และ 44% ที่อุณหภูมิห้อง, 300 องศาเซลเซียส(120 นาที), 500 องศาเซลเซียส(120 นาที), 700 องศาเซลเซียส(120 นาที) ตามลำดับ คอนกรีตกำลังรับแรงอัดประลัยออกแบบ 500 กิโลกรัมต่อตารางเซนติเมตรมีเปอร์เซ็นต์ความแตกต่างเท่ากับ 13%, 1%, 17% และ 29% ที่อุณหภูมิห้อง, 300 องศาเซลเซียส(120 นาที), 500 องศาเซลเซียส(120 นาที), 700 องศาเซลเซียส(120 นาที) ตามลำดับ
DOI: 10.14457/cu.the.2012.387
title: นวัตกรรมกระบวนการพัฒนาสำหรับยาไทยแผนโบราณ

description: ปัจจุบันแนวโน้มการใช้ยาสมุนไพรแผนโบราณมีมากขึ้น แต่ผลิตภัณฑ์ที่ออกสู่ตลาดยังมีไม่มากเท่าที่ควร และอุตสาหกรรมผู้ผลิตยาแผนโบราณยังพบปัญหาในการพัฒนาผลิตภัณฑ์ใหม่ออกสู่ตลาด การวิจัยในครั้งนี้จึงมุ่งศึกษากระบวนการพัฒนายาไทยแผนโบราณที่สามารถนำมาใช้เป็นข้อมูลในการสร้างเครื่องมือช่วยในการตัดสินใจสำหรับผู้ประกอบการ โดยมีวัตถุประสงค์การวิจัยเพื่อศึกษากระบวนการพัฒนาผลิตภัณฑ์ สร้างและตรวจสอบความถูกต้องของเครื่องมือสนับสนุนการตัดสินใจพัฒนาผลิตภัณฑ์ และวิเคราะห์แบบจำลองการยอมรับเทคโนโลยีและประเมินความคุ้มทุนเชิงพาณิชย์ของเครื่องมือฯ โดยเก็บรวบรวมข้อมูลจากผู้ผลิตยาไทยแผนโบราณที่ได้มาตรฐานตามหลักเกณฑ์และวิธีการที่ดีในการผลิตยาและเป็นสมาชิกสภาอุตสาหกรรม ผลการวิจัยพบว่า กระบวนการพัฒนาผลิตภัณฑ์สำหรับยาไทยแผนโบราณมีผู้มีส่วนเกี่ยวข้อง 7 ฝ่าย ได้แก่ เจ้าของกิจการ ฝ่ายวิจัยพัฒนา ฝ่ายผลิต ฝ่ายควบคุมคุณภาพ ฝ่ายขายและการตลาด ฝ่ายขึ้นทะเบียน และฝ่ายบัญชีและการเงิน โดยมีขั้นตอนการพัฒนาผลิตภัณฑ์ ประกอบด้วย 6 ขั้นตอนหลัก ได้แก่ การรวบรวมข้อมูลเบื้องต้น การศึกษาความเป็นไปได้ การพัฒนาผลิตภัณฑ์ การขึ้นทะเบียน การผลิตจริงและเตรียมออกจำหน่าย และการจำหน่าย เกณฑ์ในการตัดสินใจ 9 เกณฑ์หลัก ได้แก่ ด้านวัตถุดิบ ด้านคุณภาพ ด้านข้อมูล ด้านมาตรฐานผลิตภัณฑ์ ด้านระยะเวลา ด้านการตลาด ด้านการผลิต ด้านการลงทุน และด้านอื่นๆ จากนั้นนำข้อมูลที่ได้ไปพัฒนาเป็นเครื่องมือฯ โดยใช้โปรแกรม PhP และ MySQL แล้วทดลองใช้กับผลิตภัณฑ์ 12 ชนิด ร่วมกับผู้มีส่วนเกี่ยวข้องในสถานประกอบการขนาดกลาง พบว่า ค่าที่ใช้ในการประเมินการตัดสินใจ ประกอบด้วย 1) ความสำคัญของปัจจัยและความเป็นไปได้ของปัจจัย ทำให้ได้ค่าคะแนนที่ช่วยตัดสินใจ 3 เกณฑ์ในการพัฒนาผลิตภัณฑ์ 2) ค่าอิทธิพลการตัดสินใจของแต่ละฝ่ายในแต่ละขั้นตอนของการพัฒนาผลิตภัณฑ์ที่แตกต่างกัน และ 3) ค่าความสัมพันธ์ของค่าคะแนนความสำคัญของปัจจัยและค่าคะแนนความเป็นไปได้ของปัจจัยในการพัฒนาผลิตภัณฑ์ ผู้วิจัยนำเครื่องมือฯ ไปทดสอบกับผลิตภัณฑ์ที่ประสบความสำเร็จและไม่ประสบความสำเร็จในการออกจำหน่าย 12 ชนิด พบว่า เครื่องมือฯ เสนอแนะให้พัฒนาผลิตภัณฑ์ต่อไปทุกขั้นตอนของผลิตภัณฑ์ที่ประสบความสำเร็จในการออกจำหน่าย และเสนอแนะให้หยุดพัฒนาผลิตภัณฑ์ในบางขั้นตอนของผลิตภัณฑ์ที่ไม่ประสบความสำเร็จในการออกจำหน่าย และเมื่อผู้วิจัยนำเครื่องมือฯ ไปทดสอบกับผลิตภัณฑ์ 4 ชนิด ของสถานประกอบการขนาดกลางและขนาดเล็ก จำนวน 2 แห่ง พบว่า ผลการตัดสินใจและค่าความสัมพันธ์ของข้อมูลเป็นไปในแนวทางเดียวกันกับการศึกษาในตอนต้น ยืนยันได้ว่าเครื่องมือสนับสนุนการตัดสินใจพัฒนาผลิตภัณฑ์สำหรับยาไทยแผนโบราณสามารถนำไปใช้งานได้อย่างแม่นยำ จากนั้นนำเครื่องมือสนับสนุนการตัดสินใจพัฒนาผลิตภัณฑ์สำหรับยาไทยแผนโบราณที่ได้ไปศึกษาผลการยอมรับเทคโนโลยีและประเมินวิเคราะห์ต้นทุนผลประโยชน์ และนำไปให้ผู้ทรงคุณวุฒิ จำนวน 6 ท่าน รับรองความเหมาะสมของเครื่องมือ ผลการรับรองพบว่า เครื่องมือสนับสนุนการตัดสินใจพัฒนาผลิตภัณฑ์สำหรับยาไทยแผนโบราณมีความเหมาะสมอยู่ในระดับดีมาก โดยเครื่องมือสนับสนุนการตัดสินใจพัฒนาผลิตภัณฑ์สำหรับยาไทยแผนโบราณจะถูกนำไปเผยแพร่ให้ผู้ประกอบการได้ใช้งานต่อไป โดยสำนักการแพทย์ทางเลือก กรมพัฒนาการแพทย์แผนไทยและการแพทย์ทางเลือก กระทรวงสาธารณสุข
DOI: 10.14457/cu.the.2012.388
title: พัฒนาการของคำว่า "เป็น" ในภาษาไทย

description: งานวิจัยนี้มีวัตถุประสงค์เพื่อศึกษาหมวดคำ หน้าที่ ความหมาย และปริบทการปรากฏของคำว่า "เป็น" ในสมัยต่าง ๆ และศึกษาพัฒนาการของคำว่า "เป็น" ตั้งแต่สมัยสุโขทัยต่อเนื่องมาจนถึงสมัยปัจจุบัน ผลการศึกษาพบว่าคำว่า "เป็น" แบ่งได้เป็น 2 ประเภท ประเภทแรก คือ คำว่า "เป็น" ที่มีความหมายประจำคำซึ่งมีความหมายทั้งสิ้น 6 ความหมาย ได้แก่ ความหมายว่า 'มีชีวิต' 'บังเกิด' 'ดำเนิน, ปรากฏอยู่' 'รู้วิธี' 'รู้ความรู้สึก, รู้สภาพ' และ 'ได้ที่' และสามารถปรากฏอยู่ในหมวดคำได้ 3 หมวด คือ คำกริยา คำคุณศัพท์ และคำกริยาวิเศษณ์ ส่วนอีกประเภทหนึ่ง คือ คำว่า "เป็น" ที่ไม่มีความหมายประจำคำ ซึ่งแบ่งได้เป็นอีก 2 ประเภท ได้แก่ สัมพันธกริยาและกริยาแทน คำว่า "เป็น" ทั้ง 2 ประเภทนี้สามารถปรากฏอยู่ในหมวดคำกริยาได้หมวดเดียว ในด้านพัฒนาการของคำว่า "เป็น" พบว่าสามารถแบ่งข้อมูลได้เป็น 6 ช่วงสมัยด้วยกัน ได้แก่ (1) สมัยสุโขทัย (2) สมัยอยุธยาถึงธนบุรี (3) สมัยรัชกาลที่ 1 ถึง 2 แห่งกรุงรัตนโกสินทร์ (4) สมัยรัชกาลที่ 3 ถึง 4 แห่งกรุงรัตนโกสินทร์ (5) สมัยรัชกาลที่ 5 ถึง 8 แห่งกรุงรัตนโกสินทร์ และ (6) สมัยรัชกาลปัจจุบัน เส้นทางการเปลี่ยนแปลงของคำว่า "เป็น" มีหลายเส้นทาง ทุกเส้นทางมีจุดเริ่มต้นมาจากคำว่า "เป็น" เดียวกัน ได้แก่ คำว่า "เป็น" ที่มีความหมายประจำคำว่า 'มีชีวิต' ทำให้เห็นว่าการเปลี่ยนแปลงของคำว่า "เป็น" ทุกเส้นทางมีความสัมพันธ์กัน พัฒนาการของคำว่า "เป็น" นี้ ผ่านกระบวนการเปลี่ยนแปลง 3 กระบวนการ ได้แก่ กระบวนการนามนัย กระบวนการอุปลักษณ์ และกระบวนการกลายเป็นคำไวยากรณ์ นอกจากนี้ ยังพบว่าคำและสำนวนที่มีคำว่า "เป็น" เป็นส่วนประกอบนั้น กลุ่มหนึ่งมีที่มาจากคำว่า "เป็น" ที่มีความหมายประจำคำ ซึ่งได้แก่ คำว่า "เป็น" ที่มีความหมายว่า 'มีชีวิต' 'บังเกิด' 'ดำเนิน, ปรากฏอยู่' และ 'รู้วิธี' ส่วนอีกกลุ่มหนึ่งมีที่มาจากคำว่า "เป็น" ที่เป็นสัมพันธกริยา พัฒนาการของคำและสำนวนที่มีคำว่า "เป็น" เป็นส่วนประกอบนี้ พบว่าผ่านกระบวนการกลายเกิดเป็นคำใหม่